Københavns Lufthavne kan meget vel se frem til mindre trafik i lufthavnen i Kastrup (CPH), fordi det irske lavprisflyselskab Ryanair onsdag har tabt sagen mod LO i Arbejdsretten og derfor vil lukke sin base i København.

Det fremgår af en meddelelse fra KBHL onsdag eftermiddag.

- CPH har noteret sig, at Ryanair som konsekvens af afgørelsen tilsyneladende vil lukke sin base i København og vende trafikken. De kommende dage vil vise, hvad det kommer til at betyde i praksis. CPH's fokus er, at alle rejsende får mulighed for at komme af sted, skriver KBHL.

/ritzau/FINANS